23 Februarie – Koringberg
Teks:Lev. 25: 8-17, Jesaja 61:1-3, Lukas 4:16-30
Die genadejaar van die Here
Uiteindelik het Jesus in Nasaret aangekom. En op die Sabbat is die mense na die sinagoge om na Hom te luister. Die preek wat Jesus op hierdie Sabbat gehou het, was baie kort. Hy sê net vir hulle dat die Woord wat Hy uit Jesaja gelees het nie meer profesie is nie, hierdie is nou werklikheid! Vandag is hierdie Skrif in julle ore vervul. Julle armes, bedroefdes, blindes, rig julle hoofde op en laat julle deur Jesus vind. Hy het hulle laat hoor dat God, in Sy ontferming, vir Hom gestuur het, wat met die Gees van die Here vervul is en wat in staat is om te genees en te verlos. Hierdie Skrifwoord is nou vervul. Hier staan dit vanoggend: tasbaar en werklik in julle midde.
Dit kan met ons ook gebeur, dat ons al jare na die evangelie luister, Sondag na Sondag, preek na preek, sonder dat jy vir een oomblik begin besef dat dit jou raak. Dat jyself die gevangene is wat verlos moet word. Jesus sê van die verlore seun dat hy tot “homself” gekom het. Om tot jouself te kom is om die toestand van jou eie lewe te besef. Om te ontwaak en te weet waar jy staan. Hier in die sinagoge in Nasaret was baie mense wat geluister het, maar nie een het die werklikheid van hulle bestaan met die Woord van God gekonfronteer nie. Die eis van die evangelie het hulle gedink kom tot iemand anders. Jesus se oproep is egter aan jou: wees tog arm, sien tog jou sonde, ken tog jou ellende.
’n Mens kan die mooi, vertroostende, belowende woorde van die Skrif gretig en met blydskap aanhoor, terwyl ’n mens met jou eie ellende op ’n eerbiedige afstand bly. Maar hoor tog vanoggend, hierdie blye boodskap is vir jou.
23 Februarie Plaaslike barmhartigheid
aansterk ná operasies of behandeling: Willem Pretorius, Hennie Pretorius, Christo Engelbrecht, Coenie van Niekerk, Angenita Hanekom, Nikki Loxton.
Charl Hugo 23 Feb.
Francois van der Merwe 24 Feb.
Hennie Pretorius 25 Feb.
Lize-Mare le Roux 26 Feb.
Lize Steyn 26 Feb.
Martin Saayman 28 Feb.
Wat is die vierde bede? Antwoord: Gee ons vandag ons daaglikse brood. Dit is: Versorg ons met alles wat vir die liggaam nodig is (a), sodat ons daardeur erken dat U die enigste Bron is van alles wat goed is (b), en dat al ons sorge en arbeid en ook u gawes sonder u seën ons nie kan baat nie (c). Gee daarom dat ons ons vertroue van alle skepsele aftrek, en op U alleen stel (d). (a) Ps 145:15; 104:27; Matt 6:26. (b) Jak 1:17; Hand 14:17; 17:27. (c) 1 Kor 15:58; Deut 8:3; Ps 37:16; 127:1, 2. (d) Ps 55:23; 62:11; 146:3; Jer 17:5, 7.